stanford-oval/wikipedia huggingface dataset:
President (1650)
Palvelus

Alus otettiin palvelukseen 1650 länsirannikon suojaksi päällikkönään Anthony Young, joka oli tehtävässä vuoteen 1652. Ensimmäisessä Englannin-Hollannin sodassa alus osallistui 19. toukokuuta 1652 Doverin taisteluun.
Kuningasvallan palautuksen yhteydessä alus nimettiin 1660 HMS Bonaventureksi.  Aluksen runkoa laajennettiin 1663, ja 1677 aluksen tykkien lukumäärä nostettiin 48:aan. Alus rakennettiin uudelleen 1683 ja laskettiin vesille 40-tykkisenä neljännen luokan linjalaivana. Alus rakennettiin toisen kerran uudelleen 1699 Woolwichin telakalla ja laskettiin vesille 46-54 tykkisenä neljännen luokan linjalaivana. Kolmas uudelleen rakentaminen toteutettiin osana vuoden 1706 hankintoja (engl. 1706 Establishment), jolloin se laskettiin vesille 19. syyskuuta 1711 Chathamin telakalta 50-tykkisenä fregattina.
Alus nimettiin 1715 HMS Argylliksi. Se määrättiin 27. tammikuuta 1720 purettavaksi Woolwichissa ennen neljättä uudelleen rakentamista. Alus laskettiin vesille 5. heinäkuuta 1722 osana vuoden 1719 hankintoja (engl. 1719 Establishment). Alus oli kotivesillä ja Atlantilla osallistuen muun muassa Itävallan perimyssotaan. Alus valtasi 1714 espanjalaisia rannikkoaluksia ja vapautti kahden muun sotalaivan avustamana viisi vallattua brittiläistä alusta Luoteis-Espanjan rannikolta.
Alus saapui vuonna 1745 Britteinsaarille saattuetta suojaten ja poistettiin palveluksesta 1746. Sotatoimien päättyessä 1748 alus hinattiin Harwichiin, jossa se upotettiin aallonmurtajaksi.
Prince of Persia: The Forgotten Sands

| Prince of Persia: The Forgotten Sands |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, Humble Store, Microsoft Store ja PlayStation Store
Säveltäjä:  Steve Jablonsky
Pelisarja:  Prince of Persia
Pelimoottori:  Anvil
Julkaistu:  2010
Lajityyppi:  toimintaseikkailu, tasohyppely
Pelimuoto:  yksinpeli
Ikäluokitus:  ESRB: Teini-ikäisille  PEGI 16 
Alusta:  PlayStation 3, Wii, Windows, Xbox 360
Jakelumuoto:  DVD ja digitaalinen jakelu
Lisää peliartikkeleitaVideopelien teemasivulla
Prince of Persia: The Forgotten Sands on Ubisoftin kehittämä ja julkaisema toimintapeli. Peli on julkaistu vuonna 2010 PlayStation 3, Wii, Windows ja Xbox 360 -alustoille.
Peli kuuluu Prince of Persia -pelisarjaan.
Peli jatkaa Prince of Persia: The Sands of Time -pelissä aloitettua tarinaa.
Vastaanotto

Peli on saanut GameSpotin arvostelussa arvosanaksi 7.5/10. Pelin taistelua on sanottu sen heikoimmaksi puoleksi.
Aiheesta muualla

Prince of Persia: The Forgotten Sands MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Prince of Persia: The Forgotten Sands
Käännös suomeksi
Petit Le Mans 2011

Kilpailun voittaja auto Peugeot 908.
Petit Le Mansin rata.
Petit Le Mans 2011 oli vuoden 2011 Petit Le Mans -kilpailu, joka ajettiin 2. lokakuuta 2011 Road Atlantan moottoriradalla Yhdysvalloissa.
Kilpailu oli Intercontinental Le Mans Cup -kauden 2011 kuudes ja American Le Mans Series -kauden 2011 yhdeksäs osakilpailu.
Kilpailun voitti Peugeotilla ajaneet Franck Montagny, Stéphane Sarrazin ja Alexander Wurz.
Aiheesta muualla

Petit Le Mans (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2011 Petit Le Mans
Käännös suomeksi
Prudnik

| Prudnik |
| --- | --- |

 lippu:  vaakuna
 Prudnik
 Koordinaatit: 50°19′11″N, 17°34′45″E 
Valtio:  Puola
Voivodikunta:  Opole
Piirikunta:  Prudnik
Kaupunginoikeudet:  1279
Hallinto:  
 – Kunnanjohtaja:  Grzegorz Zawiślak
Pinta-ala:  
 – Kokonaispinta-ala:  20,50 km²
Väkiluku (2016):  21 368
 – Väestötiheys:  1042 as./km²
Aikavyöhyke:  UTC+1
 – Kesäaika:  UTC+2
Postinumero:  48-200
Suuntanumero(t):  (+48) 77
 
 www.prudnik.pl 
Infobox OKVirheellinen NIMI-arvo: 
Prudnik (saks. Neustadt, Neustadt in Oberschlesien) on kaupunki Puolan eteläosassa. Vuoden 2016 lopussa siellä oli 21 368 asukasta.
Aiheesta muualla

Kuvia tai muita tiedostoja aiheesta Prudnik Wikimedia Commonsissa
Pohjois-Karjalan ammattiopisto Lieksa

Pohjois-Karjalan ammattiopisto Lieksa on ammattioppilaitos Lieksassa Pohjois-Karjalan maakunnassa. Pohjois-Karjalan ammattiopisto Lieksa on osa Pohjois-Karjalan koulutuskuntayhtymää.
Koulutustarjonta

Kaupan ja hallinnon ala
Hotelli-, ravintola- ja cateringala
Sosiaali- ja terveysala
Auto- ja kuljetusala
Prosessiteollisuudenala
Rakennusala
Sähköala
Kone- ja metalliala
Aiheesta muualla

Pohjois-Karjalan Ammattiopisto Lieksa Pohjois-Karjalan Koulutuskuntayhtymä. Arkistoitu 10.7.2013. Viitattu 20.5.2013.
Pohjois-Karjalan ammattiopisto Outokumpu

Pohjois-Karjalan ammattiopisto Outokumpu on ammattioppilaitos Outokummussa. Opiston aloja ovat kulttuuriala, sosiaali-, terveys-, ja liikunta-ala sekä tekniikan- ja liikenteenala. Oppilaitos on osa Pohjois-Karjalan koulutuskuntayhtymää
Opintolinjat

Media-alan perustutkinto:
mediapalvelujen toteuttaja (valokuvaus ja graafinen suunnittelu, äänituotanto, teatteri- ja esitystekniikka, radio- ja TV-tuotanto, peliala, 3D-tuotanto)
Kone- ja tuotantotekniikan perustutkinto:
koneistaja ja levyseppähitsaaja
Sosiaali- ja terveysalan perustutkinto:
lähihoitaja
Käsi- ja taideteollisuusalan perustutkinto
artesaani, lavasterakentaminen
Kuvallisen ilmaisun perustutkinto
kuvallinen ilmaisu, maalaus
Tanssialan perustutkinto
tanssija
Opiskelu

Oppilaitoksen perustana on mm. asiakaslähtöinen toiminta, hyvinvoivat opiskelijat ja henkilöstö, toimiva työelämäyhteistyö, talouden hallinta sekä monipuolinen koulutustarjonta.
Quakesat

Piirros QuakeSatista.
QuakeSat oli Stanfordin yliopiston ja Quakesat LLC-yhtiön toteuttama nanosatelliitti 3U CubeSat. Sen alkuperäiseksi toimintajaksi oli suunniteltu kuudesta kuukaudesta vuoteen. Se kuitenkin toimi 1,5 vuotta. Sen tehtävänä oli mitata ELF-radioemissioita, joita syntyy seismisen toiminnan yhteydessä.
Aiheesta muualla

QuakeSat eoPortal. Viitattu 25.8.2018.
Bleier, Tom & Cutler, James & Tapio, Eric & Lorenz, Allen & Twiggs, Bob: QuakeSat: Low Cost University/Commercial Nanosatellite Collaboration QuakeFinder. Arkistoitu 16.7.2019. Viitattu 25.8.2018.
Reichhardt, Tony: Satellites aim to shake up quake predictions Nature.  31.7.2003. Viitattu 25.8.2018.
Earthquake Research Satellite Demonstrates Value of PC/104 Diamond Systems. Viitattu 25.8.2018.
Prudhoe Bayn öljykenttä

Kuva Prudhoe Bayn öljykentältä vuodelta 1971.
Prudhoe Bayn öljykenttä on suuri öljykenttä Alaskan North Slopen hallintoalueella. Se on Pohjois-Amerikan ja samalla Yhdysvaltojen suurin öljykenttä 86 418 hehtaarin pinta-alallaan. Se sisälsi alun perin arviolta noin 25 miljardia barrelia öljyä. Kenttää operoi BP ja sen rakentamiseen on investoitu yli 25 miljardia dollaria (luku sisältää myös Trans-Alaskan öljyputken rakennuskustannukset).
Tuotanto kentällä aloitettiin vuonna 1977 ja öljyntuotannon huippu saavutettiin vuonna 1988, jolloin se oli 240 000 kuutiota päivässä.
Öljykentän öljy on triaskautisessa hiekkakivessä. Öljyä sisältävä kerros oli alun perin joissain kohdissa jopa 180 metriä paksu, nykyisin keskiarvoisesti vain 18 metriä. Huokoisen kiven yläpuolella oleva öljyä läpäisemätön kivikerros on 2 700 metrin syvyydessä.
Öljylähteet

| Varannon nimi | Toimija | Tutkimusreiän poraaja | Tutkimusreiän porauksen aloituspäivä |
| --- | --- | --- | --- |
| Aurora | BP Exploration | Mobil | 24. elokuuta 1969 |
| Borealis Pool | BP Exploration | Mobil | 8. elokuuta 1969 |
| Lisburne | BP Exploration | Arco | 16. joulukuuta 1967 |
| Midnight Sun | BP Exploration | BP Exploration | 20. joulukuuta 1997 |
| Niakuk Ivsh-SR Undef | BP Exploration | BP Exploration | 10. maaliskuuta 2001 |
| Niakuk | BP Exploration | Sohio | 18. huhtikuuta 1985 |
| N Prudhoe Bay | BP Exploration | Arco | 4. huhtikuuta 1970 |
| Orion | BP Exploration | Mobil | 7. huhtikuuta 1969 |
| Polaris | BP Exploration | BP Exploration | 24. elokuuta 1969 |
| Pt. McIntyre | BP Exploration | Arco / Exxon | 22. maaliskuuta 1988 |
| Prudhoe | BP Exploration | Arco | 19. joulukuuta 1967 |
| PM Stump Island | BP Exploration | Arco / Exxon | 22. maaliskuuta 1988 |
| PM Undefined | BP Exploration | BP Exploration | 25. tammikuuta 1997 |
| Ugnu Undefined WTRSP | BP Exploration | BP Exploration | 20. toukokuuta 2004 |
| West Beach | BP Exploration | Arco | 26. heinäkuuta 1976 |
| W Beach Tertiary Undef WTR Pool | BP Exploration | Arco / Exxon | 22. heinäkuuta 1976 |
Pietari II (Portugali)

| Pietari II |
| --- | --- |
 
Portugalin kuningas
Valtakausi:  12. syyskuuta 1683 – 9. joulukuuta 1706
Edeltäjä:  Alfonso VI
Seuraaja:  Juhana V

Syntynyt:  26. huhtikuuta 1648 Lissabon, Portugali
Kuollut:  9. joulukuuta 1706 Lissabon, Portugali
Puoliso:  Maria Francisca Marie Sophie
Lapset:  Isabel Luísa Juhana Juhana V Francisco António Teresia Manuel Francisca Josefa
Suku:  Bragança
Isä:  Juhana IV
Äiti:  Luisa de Guzmán
Uskonto:  roomalaiskatolilaisuus
Nimikirjoitus:  
Pietari II Tyyni (port. Pedro II o Pacifico; 26. huhtikuuta 1648 Lissabon, Portugali – 9. joulukuuta 1706 Lissabon) oli Portugalin kuningas vuosina 1683–1706.
Suku

Pedro oli Juhana IV:n nuorin poika. Hänen äitinsä oli espanjalaissyntyinen Luisa María Francisca de Guzmán y Sandoval (1613–1666), joka oli Medina-Sidonian herttuan Manuel Pérez de Guzmán y Silvan ja Juana Lorenza Gomez de Sandoval y de la Cerdan tytär. Pedrolla oli viisi sisarusta. Vanhin veli Teodosius kuoli naimattomana 19-vuotiaana vuonna 1653. Toinen veli Alfonso VI kohosi kuninkaaksi mutta kuoli myös naimattomana vuonna 1683. Sisarista Katariina de Bragança avioitui Englannin kuninkaan Kaarle II:n kanssa ja Johanna (Juana) kuoli naimattomana.
Sijaishallitsija ja kuningas

Pietari II hallitsi Portugalia jo vuosina 1668–1683 henkisesti tasapainottoman vanhemman veljensä Alfonso VI:n sijaishallitsijana ja nousi itse valtaistuimelle Alfonson kuoltua vuonna 1683.
Pietari II allekirjoitti Espanjan perimyssodan aikana vuonna 1703 Englannin valtuutetun John Methuenin kanssa kaksi sopimusta, poliittisen ja taloudellisen. Poliittisen sopimuksen mukaan Englanti lähettäisi joukkoja Pyreneiden niemimaalle karkottamaan Filip V:n ja asettaisi Espanjan valtaistuimelle Itävallan arkkiherttuan Kaarlen. Taloudellinen sopimus koski kauppaa: Portugali sitoutui avaamaan markkinansa Englannin tekstiilituotteille, mistä hyvästä Englanti puolestaan sitoutui alentamaan portviinin tuontitullin vajaaseen kolmannekseen Ranskan viinien tuontitullista.
Pietari II:n valtakaudella Brasiliasta löydetty hopea vaurastutti Portugalin valtiota suuresti.
Avioliitot ja lapset

Pietari II avioitui 28. maaliskuuta 1668 ranskalaisen Savoijin prinsessa Marie Françoise Élisabetin (1646–1683) kanssa. Tämän vanhemmat olivat Savoijin ja Nemoursin herttua Kaarle Amadeus ja Élisabet de Bourbon-Vendôme, jonka isoisä oli Ranskan kuningas Henrik IV. Marie Françoise Élisabet ei ehtinyt olla Portgalin kuningattarena kuin kolme kuukautta ennen kuolemaansa. Hän oli Pietarin vanhemman veljen, Alfonso VI:n entinen vaimo vuosina 1666–1668, kunnes avioliitto mitätöitiin täytäntöön panemattomana.[lähde? ]
Heille syntyi yksi lapsi:
Isabel Luísa (1669–1690)
Pietari II avioitui toisen kerran vuonna 1687 Neuburgin prinsessa Maria Sofian (1666–1699) kanssa. Heille syntyi kahdeksan lasta, joista viisi eli aikuisiksi:
João (1688–1688), kruununprinssi, kuoli alle kuukauden ikäisenä
Juhana V (João, 1689–1750), Portugalin kuningas
Francisco (1691–1742), Bejan herttua
Francisca Xaviera (k. 1694), kuoli alle vuoden ikäisenä
António (1695–1757)
Teresa Maria (1696–1704)
Manuel (1697–1766), Ourémin kreivi
Francisca Josefa (1699–1736)
Lisäksi Pietari II:lla oli useita aviottomia lapsia. Suhteesta Maria da Cruz Mascarenhasin kanssa syntyi avioton tytär Luísa de Bragança (1679–1732), suhteesta Anne Armande du Verger’n kanssa avioton poika Miguel de Bragança (1699–1724) ja suhteesta Francisca Clara da Silvan kanssa avioton poika José de Bragança (1703–1756), josta tuli Bragan arkkipiispa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Aiheesta muualla

Kuvia tai muita tiedostoja aiheesta Pietari II (Portugali) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Alfonso VI  | Portugalin kuningas | Seuraaja: Juhana V |
Käännös suomeksi
Psyko – Kaikki levytykset 1977–1980

| Psyko – Kaikki levytykset 1977–1980 Paajanen |
| --- | --- | --- |

Kokoelmalevyn tiedot
 Äänitetty : 1977–1980
 Julkaistu: 24. lokakuuta 2007
 Formaatti: 2CD
 Tyylilaji: rock
 Levy-yhtiö: Rocket Records
Paajasen muut julkaisut
| Enkelit hei (EP) 2007 | Psyko – Kaikki levytykset 1977–1980 2007 | Mies joka tiesi liikaa 2008 |
Psyko – Kaikki levytykset 1977–1980 on suomalaisen Paajasen kokoelmalevy, joka sisältää Paajasen albumit Poste Restante (1978) ja Psyko (1979), "Yläkerran psyko" -singlen (1980) sekä kolme aiemmin julkaisematonta studioäänitystä vuosilta 1979-1980. Sen julkaisi Rocket Records 24. lokakuuta 2007.
Kappaleet

| --- | --- |
 CD 1 Kasikympin lätkä – 2.09  Yamaha ja Havanna – 2.19  Siirry vähän James – 3.10  Kadun väärällä puolella – 3.52  He veivät lapset pois – 3.46  Kaikki kulkee niin hiljaa – 3.56  Poste restante – 2.43  Aito suomalainen ranskatar – 2.04  Patakuningatar – 2.49  Bonnie & Clyde – 3.55  Tyttö pieni (pelkäätkö mua?) – 3.41  Haavelintu – 3.24 :  CD 2 Omena – 3.16  Missä Liisa on? – 2.41  Mrs. Brook – 4.29  Yksin – 3.00  Kundi meikkaa – 3.04  Claudia Cardinale – 3.43  Billyn lähtö – 3.46  Nauruihminen – 3.08  Puuttuva rengas – 2.31  Alfa, Romeo – 2.00  Anne – 3.40  Vain tuskaako tein? – 2.56  Omena – 0.21  Yläkerran psyko – 3.07  Hait tyttöjä syö – 2.39  Fahrenheit 451 – 3.10  Sähköinen soturi – 3.03  Avoin ovi – 2.53
Päihdeasiamiestoiminta

Päihdeasiamiestoiminta tekee edunvalvontatyötä päihteitä ongelmallisesti käyttävien ihmisten ja heidän läheistensä hyväksi. Päihdeasiamiestoiminta auttaa ja neuvoo lakisääteisten päihdepalveluiden, -hoidon ja -kuntoutuksen sekä etuuksien ja tukien saamisessa. Maksuton neuvonta on luottamuksellista ja sitä tarjotaan valtakunnallisesti.
Lisäksi päihdeasiamies antaa muille päihdetoimijoille koulutusta ja konsultointia asiakkaan asemasta ja oikeuksista, tekee lausuntoja ja kannanottoja sekä seuraa aktiivisesti lainsäädännöllisiä asioita.
Päihdeasiamiestoiminta on hyvinvointialueista ja muista palveluiden tuottajista riippumatonta. Se toimii Ehkäisevä päihdetyö EHYT ry:n yhteydessä ja täydentää siten lakisääteistä potilas- ja sosiaaliasiavastaavajärjestelmää järjestöpohjalta.
Päihdepalveluista säädetään sosiaalihuoltolaissa ja terveydenhuoltolaissa. Lisäksi päihdepalveluihin sovelletaan lakia sosiaalihuollon asiakkaan asemasta ja oikeuksista sekä lakia potilaan asemasta ja oikeuksista.
Quality Street

Quality Street -makeisia.
Quality Street on makeiskokoelma, joka kattaa Nestlén erimakuisia, usein säilyketölkkeihin tai laatikkoihin pakattuja makeisia. Quality Street sai alkunsa vuonna 1936 Halifaxin kondiittori Mackintosh'sin ansiosta.
Makeisvalikoima

Laatikossa olevat makeiset ovat vaihdelleet ja kehittyneet vuosien aikana. Joulukuussa 2010 kokoelmassa oli yhteensä 12 erilaista yksittäispakattua makeisvaihtoehtoa; kaikki ovat suklaa- tai toffeepohjaisia, ja ne ovat seuraavanlaisia:
Milk Chocolate Hazelnut karamellilla (purppura käärö)
Chocolate Noisette Pate (hasselpähkinäkolmio) (vihreä käärö, kolmio)
Chocolate Toffee Finger (kultainen käärö, tikku)
Toffee Penny (kultainen käärö)
Vanilla Fudge (vaaleanpunainen käärö)
Strawberry Delight (punainen käärö, pyöreä)
Coconut Eclair (sininen käärö)
Caramel Swirl (keltainen käärö)
Milk Choc Block (vihreä käärö)
Orange Crunch (oranssi käärö, kahdeksankulmainen)
Orange Creme (oranssi käärö)
Toffee Deluxe (ruskea käärö)
Policenauts

| Policenauts |
| --- | --- |
 PC-9801-version kansikuva
Kehittäjä:  Konami
Julkaisija:  Konami
Ohjaaja:  Hideo Kojima
Suunnittelija:  Hideo Kojima
Säveltäjä:  Motoaki Furukawa Tappi Iwase Masahiro Ikariko
Julkaistu:  1994
Lajityyppi:  seikkailupeli, visual novel
Pelimuoto:  yksinpeli
Ikäluokitus:  CERO: C (15 vuotta tai vanhempi) 
Alusta:  PC-9821, 3DO, PlayStation, Sega Saturn
Jakelumuoto:  CD-ROM, Digitaalinen lataus
Lisää peliartikkeleitaVideopelien teemasivulla
Infobox OK   : 
Policenauts on Konamin julkaisema visual novel -tyylinen graafinen seikkailupeli. Se julkaistiin Japanissa alun perin PC-9821:lle vuonna 1994. Sen on ohjannut, käsikirjoittanut ja suunnitellut Metal Gear Solid -peleistä tunnettu Hideo Kojima. Policenautsia on monesti pidetty Kojiman edeltävän Snatcher-pelin seuraajana johtuen samantyylisestä pelattavuudesta sekä juonellisista samankaltaisuuksista. Pelin grafiikka on Japanilaista anime-tyyliä edustavaa ja kuvat ovat käsin piirrettyä pikselitaidetta.
Pelin PC-9821-versio julkaistiin CD-ROM-levyllä sekä erillisellä asennuslevykkeellä. Vuonna 1995 Policenauts julkaistiin uudestaan tehokkaammalle 3DO:lle ja pelin grafiikka päivitettiin kokonaan, kuvat piirrettiin uusiksi ja peliin lisättiin CGI:llä tehdyt välianimaatiot. 3DO-versio julkaistiin kahdella CD-ROMilla. Vuonna 1996 Policenauts julkaistiin PlayStationille ja grafiikkaa oli taas paranneltu entistäkin paremmaksi, 3DO-version tavoin PlayStationin Policenauts julkaistiin kahdella CD-ROM:lla. Peli sai vielä neljännen konsoliversionsa kun se julkaistiin Sega Saturnille samana vuonna PlayStation-version kanssa. Peli on jälkeenpäin julkaistu joitakin kertoja uudestaan PlayStationille muun muassa "Konami the Best" -versiona vuonna 1997 ja "PSone Books" -versiona vuonna 2003. Policenauts julkaistiin vuonna 2008 myös digitaalisena Japanin PlayStation Storessa PlayStation-klassikkona jota voi pelata PlayStation 3:lla sekä PlayStation Portablella. Peli ei ole ladattavana muiden alueiden PlayStation Storessa. Nämä uudelleenjulkaisut eivät kuitenkaan eroa millään tavoin alkuperäisestä PlayStationille julkaistusta versiosta.
Peliä ei ole koskaan julkaistu Japanin ulkopuolella, ja tästä syystä sitä ei ole virallisesti lokalisoitu englanninkieliseksi. Sega Saturn -version käännöstyö englanninkielelle oli aloitettu mutta projekti hylättiin ennen kuin se ehti tulla valmiiksi. Lopulta vuonna 2009 Policenauts tuli viimein pelattavaksi englanninkielisenä, kun fanien pitkäaikaisena projektina syntynyt käännös saatiin valmiiksi. Käännös on tehty pelin PlayStation-versioon jonka avulla peli on mahdollista pelata englanninkielisin valikoin ja tekstityksin.
Juoni

Tarinan päähenkilö on yksityisetsivä Jonathan Ingram. 25 vuotta ennen pelin alkua hän oli yksi viidestä policenautista, jotka olivat astronautteja joilla oli myös poliisin koulutus. Policenautsien tehtävänä oli turvata Beyond Coastin, ihmiskunnan ensimmäisen avaruudessa olevan siirtokunnan, turvallisuus. Jonathanille kävi kuitenkin vakava onnettomuus kun hän oli testaamassa uutta avaruuspukua, ja hän katosi avaruuteen. Jonathanin onneksi puvussa oli mahdollisuus laittaa itsensä horrostilaan, ja hänet löydettiin sattumankaupalla vasta 25 vuotta myöhemmin, kun häntä oltiin jo luultu kuolleeksi. Horrostilassa Jonathan ei vanhentunut, ja siksi näyttää yhä samalta kuin 25 vuotta sitten.
Varsinainen peli alkaa vuodesta 2040. Jonathan on toipunut onnettomuudesta, moni asia on muuttunut vuosien aikana. Jonathanilla oli vaimo, mutta koska toivo Jonathanin paluusta oli olematon, hän löysi toisen miehen. Jonathan elää Los Angelesissa ja tekee yksityisetsivän töitä. Eräänä päivänä Jonathanin ex-vaimo Lorraine saapuu hänen toimistolleen ja pyytää Jonathania löytämään mysteerisesti kadonneen aviomiehensä Kenzo Hojon. Lorrainella on vain muutama pieni johtolanka Hojon katoamisesta, mutta Jonathan suostuu ottamaan jutun hoidettavakseen. Vain hetkeä myöhemmin kun Lorraine on poistunut Jonathanin toimistolta, hän kuolee kadulla kun autopommi räjähtää. Jonathan huomaa tapahtuneen ikkunastaan ja näkee samaan aikaan kadulla epäilyttävän tyypin, jolla saattaisi olla jotain tekemistä räjähdyksen kanssa. Jonathan rientää kadulle ja lähtee epäilyttävän henkilön perään, mutta ei saa tätä kiinni. Jonathan matkustaa Beyond Coastille ja aloittaa tutkimukset Hojon löytämiseksi sekä selvittääkseen kuka oli Lorrainen murhan takana. Saavuttuaan Beyondiin Jonathan tapaa vanhan policenaut-ystävänsä Ed Brownin, joka lupautuu auttamaan Jonathania tutkimuksissa. Tutkinnan aikana paljastuu monia järkyttäviä asioita ja Jonathan oppii lisää myös omasta menneisyydestään.
Pelaaminen

Policenautsin pelityylissä on huomattavan monia samankaltaisia piirteitä kuin sitä edeltäneessä Snatcher-pelissä. Suurin osa ajasta kuluu ympäristön tutkimiseen ja hahmojen kanssa puhumiseen. Mutta toisin kuin Snatcherissa, jossa toiminnot tehtiin tekstivalikossa, Policenautsissa ympäristöä tutkitaan vapaasti osoittimella jota painellaan ympäristön päällä, jolloin peli antaa vaihtoehtoja esimerkiksi esineen tutkimiseen tai henkilölle puhumiseen. Puhetilanteissa pelaaja voi valita puheenaiheen monista vaihtoehdoista. Pelin PlayStation-versiossa on myös tuki PlayStationin omalle hiirelle. Pelissä on myös toimintakohtauksia, joissa ammutaan pistoolilla liikuttamalla lasertähtäintä ruudulla, mutta kuten Snatcherissa, on Policenautsissakin nämä kohtaukset vain pieni osa koko peliä. Sega Saturn versio sisältää tuen valopistoolille, jota voi käyttää ammuskelukohtauksissa.
Käännösprojekti

Policenautsin PlayStation-versioon on tehty englanninkielinen fanikäännös. Käännöstyö aloitettiin jo vuonna 2003 mutta se saatiin valmiiksi vasta 24. elokuuta 2009, joka on samalla pelin luojan Hideo Kojiman 46. syntymäpäivä. Käännöspäivitys asennetaan erillisellä ohjelmalla pelin ISO-tiedostoihin jotka pitää ensin itse luoda Policenautsin pelilevyistä. Käännöksen asennuksen jälkeen peliä voi pelata esimerkiksi emulaattorilla tai käännetyt ISO tiedostot voi polttaa uudestaan CD-levyille ja pelata modatulla PlayStationilla. Käännös tekee pelin tekstityksistä sekä valikoista englanninkielisen, mutta ei vaikuta ääninäyttelyyn, joka on japaniksi. Käännösprojektin kotisivuilta voi ladata kyseisen päivitystiedoston sekä tarkemmat ohjeet itse päivitykseen.
Aiheesta muualla

Policenauts.net - Policenautsin englanninkielisen käännösprojektin kotisivut
Policenauts - A Video Game Odyssey (Arkistoitu – Internet Archive) - Retroware.tv -sivuston kolmiosainen videokatsaus Policenauts-peliin ja sen englanninkieliseen käännöstyöhön (englanniksi)
hardcoregaming101.net/policenauts - Artikkeli pelistä ja sen eri versioista (englanniksi)
Hideo Kojima Finland (Arkistoitu – Internet Archive) - Keskustelua Suomeksi Policenautsista ja muista Kojiman peleistä.
Jonathan Ingram
Kuvakaappaus englanninkielelle käännetystä Policenautsista.
Punjab

Punjab
Punjabin alue vuonna 1903
Punjab tai Pandžab (kirjoitetaan joskus Panjab) on alue Intian ja Pakistanin rajalla. Se oli aiemmin yhtenäinen alue, mutta nyt se on jakautuneena kahden valtion alueelle, Intian Punjabiin ja Pakistanin Punjabiin. Intian puolella Punjabin alueen koko on 50 362 km² ja asukasluku 28 miljoonaa (2011), Pakistanin alue on 205 344 km² ja asukasluku 91 miljoonaa.
Nimi Punjab tarkoittaa ”viiden joen maata” ja muodostuu persian sanoista panj ’viisi’ ja aab ’vesi’. Nimi viittaa Indusjoen sivujokiin Beas, Chenab, Jhelum, Ravi ja Sutlej.
Punjabin alue tuli brittien hallintaan Englannin Itä-Intian kauppakomppanian liitettyä sen itseensä 29. maaliskuuta 1849. Siitä tehtiin Brittiläisen Intian provinssi, jonka pääkaupungiksi tuli Lahore. Alue jaettiin 34 ruhtinaskuntaan, joiden paikalliset johtajat olivat provinssin kuvernöörin alaisia. Provinssi jaettiin kahtia vuonna 1947, kun Intia ja Pakistan itsenäistyivät.
Sikhiläisyys on alueen pääuskonto Intian puolella. Noin 60 % asukkaista on sikhejä, 37 % hinduja ja loput 3 % ovat pääasiassa kristittyjä ja muslimeja. Pakistanin puolella punjabilaisten valtauskonto on islam, jota tunnustaa yli 99 prosenttia väestöstä.[lähde? ]
Aiheesta muualla

Kuvia tai muita tiedostoja aiheesta Punjab Wikimedia Commonsissa